Návrh

NARIADENIE VLÁDY
Slovenskej republiky
z ... 2018,

ktorým sa mení nariadenie vlády Slovenskej republiky č. 777/2004 Z. z., ktorým sa vydáva Zoznam chorôb, pri ktorých sa zdravotné výkony čiastočne uhrádzajú alebo sa neuhrádzajú na základe verejného zdravotného poistenia

Vláda Slovenskej republiky podľa § 3 ods. 10 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov nariaďuje:

Čl. I
Nariadenie vlády Slovenskej republiky č. 777/2004 Z. z., ktorým sa vydáva Zoznam chorôb, pri ktorých sa zdravotné výkony čiastočne uhrádzajú alebo sa neuhrádzajú na základe verejného zdravotného poistenia sa mení takto:

1.	V prílohe č. 2 časti II. STOMATOLÓGIA A ČEĽUSTNÁ ORTOPÉDIA STOMATOLÓGIA (K00 - K06, K08 - K14), písmene A. Zdravotné výkony plne uhrádzané na základe verejného zdravotného poistenia, druhom bode Záchovná stomatológia zdravotný výkon s kódom V 12 znie: 

„V 12  Ošetrenie zubného kazu
Liečba kazu a výplň zuba bez ohľadu na jej typ a rozsah. Plastická výplň zuba v celom rozsahu chrupu z ručne miešaného skloionomerného cementu.“.

2.	V prílohe č. 2 časti II. STOMATOLÓGIA A ČEĽUSTNÁ ORTOPÉDIA STOMATOLÓGIA (K00 - K06, K08 - K14), písmene A. Zdravotné výkony plne uhrádzané na základe verejného zdravotného poistenia, druhom bode Záchovná stomatológia v zdravotnom výkone s kódom V 13  Ošetrenie zubného kazu sa vypúšťa druhá veta. 

Čl. II
Toto nariadenie vlády nadobúda účinnosť 1. augusta 2018.